CELEX: 62020TN0494
Language: el
Date: 2020-07-27 00:00:00
Title: Υπόθεση T-494/20: Προσφυγή της 27ης Ιουλίου 2020 — Satabank κατά ΕΚΤ

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/16
            
         
      Προσφυγή της 27ης Ιουλίου 2020 — Satabank κατά ΕΚΤ
      (Υπόθεση T-494/20)
      (2020/C 371/19)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Satabank plc (St. Julians, Μάλτα) (εκπρόσωπος: O. Behrends, δικηγόρος)
      
         Καθής: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 15ης Μαΐου 2020 με την οποία η ΕΚΤ αρνήθηκε να αναλάβει την άμεση εποπτεία και δώσει οδηγίες στο αρμόδιο πρόσωπο ώστε να διασφαλίσει ότι δεν θα απαγορεύεται πλέον στην τράπεζα η πρόσβαση στα γραφεία της, στις πληροφορίες της, στα συστήματά της, στους φακέλους της, στα έγγραφά της, στο προσωπικό της και στους πόρους της·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει οκτώ λόγους.
      
                  1.
               
               
                  Με τον πρώτο λόγο προβάλλεται ότι η ΕΚΤ εσφαλμένως θεώρησε ότι η ζητηθείσα ενέργεια βαίνει πέραν των αρμοδιοτήτων της ΕΚΤ και επίσης δεν αιτιολόγησε προσηκόντως την απόφασή της.
               
            
                  2.
               
               
                  Με τον δεύτερο λόγο προβάλλεται ότι η προσβαλλομένη απόφαση παραβιάζει το δικαίωμα της προσφεύγουσας το οποίο κατοχυρώνεται στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  3.
               
               
                  Με τον τρίτο λόγο προβάλλεται ότι η ΕΚΤ παραβίασε το δικαίωμα της προσφεύγουσας το οποίο κατοχυρώνεται στο άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  4.
               
               
                  Με τον τέταρτο λόγο προβάλλεται ότι η ΕΚΤ παραβίασε το δικαίωμα της προσφεύγουσας το οποίο κατοχυρώνεται στο άρθρο 17 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  5.
               
               
                  Με τον πέμπτο λόγο προβάλλεται ότι η ΕΚΤ παραβίασε το δικαίωμα της προσφεύγουσας το οποίο κατοχυρώνεται στο άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  6.
               
               
                  Με τον έκτο λόγο προβάλλεται ότι η ΕΚΤ παρέβη τις υποχρεώσεις που υπέχει από το άρθρο 6, παράγραφος 5, στοιχείο β', του κανονισμού (ΕΕ) 1024/2013 (1) του Συμβουλίου και το άρθρο 67 του κανονισμού (ΕΕ) 468/2014 (2) της Ευρωπαϊκής Κεντρικής Τράπεζας.
               
            
                  7.
               
               
                  Με τον έβδομο λόγο προβάλλεται ότι η ΕΚΤ παραβίασε την αρχή ότι η ΕΚΤ οφείλει να ενεργεί κατά τρόπο καθιστώντα δυνατή την τήρηση των κανονιστικών υποχρεώσεων.
               
            
                  8.
               
               
                  Με τον όγδοο λόγο προβάλλεται ότι η ΕΚΤ ενήργησε κατά κατάχρηση εξουσίας (détournement de pouvoir).
               
            
         (1)  Κανονισμός (ΕΕ) 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ 2013, L 287, σ. 63).
      
         (2)  Κανονισμός (ΕΕ) 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΕ 2014, L 141, σ. 1).